Mirties valgytojai
Mirties valgytojai – literatūriniai veikėjai, aprašomi J. K. Rowling Hario Poterio serijos knygose, Voldemorto šalininkai. Jų tikslas buvo išžudyti žiobarų kilmės burtininkus bei pačius žiobarus, ir suteikti grynakraujų burtininkų bendruomenei valdyti visą pasaulį. Knygoje mirties valgytojai vaizduojami apsivilkę juodais apsiaustais su gobtuvais ir kaukėmis. Kai Voldemortą, būdamas vienerių metų, nugalėjo Haris Poteris, visi šalininkai išsislapstė. Tačiau Voldemortui atgavus jėgas, šie grįžo ir padėjo jam nužudyti Hogvartso direktorių Albą Dumbldorą. Paskutinėje knygoje apie Harį Poterį sužinoma, kad buvęs Valdovo Voldemorto tarnas Severas Sneipas visada buvo ištikimas Dumbldorui. Severas direktorių nužudė jo paties nurodymu.